open-index/open-wikipedia-markdown huggingface dataset:
El Salvador kesäolympialaisissa 2016

**[[El Salvador]]** osallistui kesäolympialaisiin 2016. Sitä edusti kahdeksan urheilijaa kuudessa lajissa. Joukkueen lipunkantajana avajaisissa toimi ampuja Lilian Castro.

## Joukkue
### Ammunta

* Lilian Castro – naisten 10&nbsp;m ilmapistooli

### Judo

* Juan Diego Turcios – miesten alle 81&nbsp;kg

### Painonnosto

* Julio Salamanca – miesten alle 62&nbsp;kg

### Purjehdus

* Enrique Arathoon – laser

### Uinti

* Marcelo Acosta – miesten 200&nbsp;m, 400&nbsp;m ja 1&nbsp;500&nbsp;m vapauinti
* Rebeca Quinteros – naisten 400&nbsp;m vapaauinti

### Yleisurheilu

;Juoksulajit

* Luis Menjivar – miesten 50&nbsp;km kävely
* Yesenia Miranda – naisten 20&nbsp;km kävely

## Lähteet
Antônio Salvador Sucar

**Antônio Salvador Sucar** (14. kesäkuuta 1939 Lules, Argentiina – 31. joulukuuta 2018) oli brasilialainen koripalloilija, olympiamitalisti ja maailmanmestari.

Sucar osallistui koripalloilijanurallaan Brasilian miesten maajoukkueessa kolmiin kesäolympialaisiin: Roomassa 1960 ja Tokiossa 1964 Brasilia voitti pronssia, ja Méxicossa 1968 maa oli neljäs. Sucar voitti Brasilian maajoukkuepelaajana myös maailmanmestaruuden Brasilian kotikisoissa 1963, MM-pronssia vuonna 1967 ja hopeamitalin Pan-Amerikan kisoista. Hän voitti mitaleita myös Etelä-Amerikan mestaruuskilpailuista.

Sucar kuoli 79-vuotiaana 31. joulukuuta 2018.

## Lähteet
* Profiili Brasilian koripalloliitto 
* Sucar Bio, Stats, and Results Olympics at Sports-Reference.com 

### Viitteet

## Aiheesta muualla
* Profiili Brasilian olympiakomitea 
* Profiili FIBA Archive 
* Profiili FIBA Archive
Arthur Fredrik Nordmann

**Arthur Fredrik Nordmann** (; 19. tammikuuta 1838 Odessa, Venäjä – 9. toukokuuta 1862 Siperia) oli suomalainen luonnontutkija, joka murhattiin tutkimusmatkallaan Siperiassa.

Nordmannin vanhemmat olivat professori, valtioneuvos Alexander von Nordmann ja Anna Helena Blanc. Hän pääsi ylioppilaaksi 1855. Hän osallistui syksyllä 1857 amiraali Dmitri Kuznetsovin Amurin alueelle tekemään tutkimusretkeen ja keräsi matkan aikana runsaat näytekokoelmat. Nordmann julkaisi matkan jälkeen useita artikkeleita Moskovan keisarillisen luonnontutkijain seuran lehdessä keräämänsä materiaalin perusteella. Hän matkusti vuonna 1861 Krimillä oleskelleen isänsä luokse ja valmistautui sitten uuteen Itä-Siperiaan tehtävään tutkimusretkeen. Nordmann joutui rosvojen surmaamaksi tämän retken aikana syrjäisellä Nertšinskin alueella.

## Lähteet
Attachmate

**Attachmate** on vuonna 1982 perustettu yhdysvaltalainen ohjelmistoyritys.

Yhtiö osti Novellin vuonna 2011.

Micro Focus osti Attachmate Groupin vuonna 2014 ja sai siten myös Novellin ja SUSEn hallintaansa.

## Lähteet
Micro Focus International

**Micro Focus International** oli tietotekniikan alan kansainvälinen yhtiö, joka sulautettiin osaksi kanadalaista OpenText-yhtiötä tammikuussa 2023. Micro Focusin pääkonttori oli Newburyssa Englannissa, ja sen osake oli listattuna Lontoon pörssissä.

## Yritysjärjestelyjä
Micro Focus International vuonna 2009 osti Borlandin.

Vuonna 2014 Micro Focus osti Attachmate Groupin ja sai siten myös Novellin ja SUSEn hallintaansa.

Attachmaten omistanut Wizard Parent LLC omistaa järjestelyn jälkeen 40&nbsp;% muodostuvasta yhtiöstä. Wizard Parent LLC:n osakkaita ovat Elliott Management Corporation, Francisco Partners, Golden Gate Capital ja Thoma Bravo.

Micro Focus ilmoitti Serena Softwaren ostamisesta vuonna 2016.
Vuonna 2017 Micro Focusiin yhdistyi Hewlett Packard Enterprisen ohjelmistoliiketoiminta.

Vuonna 2018 Micro Focus ilmoitti SUSEn myynnistä EQT:lle 2,5 miljardin dollarin hintaan. Kauppa toteutui vuonna 2019.

Elokuussa 2022 kanadalainen IT-yhtiö OpenText ilmoitti ostavansa Micro Focusin lähes 6 miljardin dollarin kauppahintaan. Kauppa saatettiin päätökseen tammikuussa 2023, jolloin Micro Focusista tuli osa OpenTextia.

## Lähteet
José Edvar Simões

**José Edvar Simões** (s. 23. huhtikuuta 1943 São José dos Campos) on brasilialainen kilpauransa lopettanut koripalloilija, koripallovalmentaja ja olympiamitalisti.

Edvar Simões osallistui koripalloilijanurallaan Brasilian miesten maajoukkueessa kolmiin kesäolympialaisiin: Tokiossa 1964 Brasilia voitti pronssia, Méxicossa 1968 maa oli neljäs ja Münchenissä 1972 seitsemäs. Edvar Simões voitti Brasilian maajoukkuepelaajana myös kaksi MM-mitalia ja hopeamitalin Etelä-Amerikan mestaruuskilpailuista. Hän toimi myös koripallovalmentajana ja valmensi muun muassa Brasilian maajoukkuetta vuoden 1982 MM-kilpailuissa.

## Lähteet
* Profiili  Brasilian koripalloliitto 
* Edvar Simões Bio, Stats and Results  Olympics at Sports-Reference.com 

### Viitteet

## Aiheesta muualla
* Profiili FIBA Archive
Pekka Salminen

**Pekka Salminen** -nimisiä henkilöitä ovat:

* Pekka Salminen (1937–2024), suomalainen arkkitehti
* Pekka Salminen (s. 1963), suomalainen koripallovalmentaja
* Pekka Salminen (s. 1981), suomalainen mäkihyppääjä
Renato Brito Cunha

**Renato Miguel Gaia Brito Cunha** oli brasilialainen koripallovalmentaja.

Brito Cunha valmensi Brasilian miesten maajoukkueen olympiapronssille Tokiossa 1964, neljänneksi Méxicon kesäolympialaisissa 1968, yhdeksänneksi Los Angelesin kesäolympialaisissa 1984, Amerikan mestariksi Brasiliassa 1984 ja Pan-Amerikan kisojen hopealle vuonna 1983. Hän valmensi myös Brasilian naisten maajoukkuetta ja voitti kummankin sukupuolen Etelä-Amerikan mestaruuden sekä naisten Pan-Amerikan kisojen kultamitalin.

Brito Cunha kuoli 94-vuotiaana 5. toukokuuta 2020.

## Lähteet
* Profiili  Brasilian koripalloliitto 

### Viitteet
Togo Renan Soares

**Togo Renan ”Kanela” Soares** (22. toukokuuta 1906 João Pessoa – 12. joulukuuta 1992 Rio de Janeiro) oli brasilialainen koripallovalmentaja. Hänet on nimetty FIBA Hall of Fameen.

Kanela valmensi brasilialaista seurajoukkue Flamengoa vuosina 1948–1970 ja Brasilian miesten maajoukkuetta vuosina 1951–1971. Kanelan aikana Brasilia voitti olympiapronssia Roomassa 1960, viisi MM-mitalia, joista mestaruudet Chilessä 1959 ja Brasiliassa 1963, kolme mitalia Pan-Amerikan kisoista ja viisi Etelä-Amerikan mestaruutta. Vuonna 2007 Kanela nimettiin FIBA Hall of Fameen.

## Lähteet
* Profiili  Brasilian koripalloliitto 
* Profiili  FIBA Hall of Fame 

### Viitteet
MAX IV

**MAX IV** (vuoteen 2011 *Max-lab)* on synkrotroni-tutkimuskeskus, joka sijaitsee Lundissa Ruotsissa.

MAX IV:n rakentaminen aloitettiin 2010 ja se otettiin käyttöön kesäkuussa 2016. Paikalla sijaitsi aiemmin MAX I, II ja III -laitteistot. 640 miljoonaa euroa maksanut laitteisto on valmistuessaan Ruotsin kaikkien aikojen suurin tutkimuslaitteistoinvestointi ja maailman suurin lajissaan.

Max IV koostuu kolmesta hiukkaskiihdyttimestä, joista yksi on lineaarikiihdytin ja kaksi varastorenkaita. Suuremman pyöreän kiihdyttimen ympärysmitta on 528 metriä ja se on suunniteltu 3 GeV:n energialle ja röntgensäteilylle. Pienempi 96 metrin ympärysmittainen rengas on suunniteltu 1,5 GeV:n energialle ja ultraviolettisäteilylle.

## Lähteet

## Aiheesta muualla
* MAX IV Laboratory
Dirt: Showdown

**Dirt: Showdown** on Codemastersin kehittämä ja julkaisema ajopeli. Peli on julkaistu vuonna  Microsoft Windowsille, PlayStation 3:lle, Xbox 360:lle, Linuxille ja OS Xlle vuonna 2014.

## Vastaanotto
Peli on saanut arvosanaksi 6/10 Pelaaja-lehden arvostelussa.

## Lähteet

## Aiheesta muualla
*
Colin McRae: Dirt

**Colin McRae: Dirt** (tyyliteltynä lyhyesti **DiRT**) on Codemastersin kehittämä ja julkaisema ajopeli. Peli julkaistiin vuonna  PlayStation 3, Windows ja Xbox 360 -alustoille.

## Pelaaminen
Pelin juuret ovat ralliin keskittyneessä aikakaudellaan realistisena pidetyssä *[[Colin McRae Rally (videopeli)|Colin McRae Rally]]ssa*. Pelissä on uramoodi aiemman maailmanmestaruustilan sijaan, jolloin pelaaja voi kilpailla WRC-autojen lisäksi rallicrossissa ja vuorinousussa. Rallit ovat muutaman erikoiskokeen pituisia kilpailuja.

Pelissä on minimaalinen moninpeli, jossa pelaajat kilpailevat aika-ajossa.

## Vastaanotto
Peli on saanut GameSpotin arvostelussa arvosanaksi 8.3/10. Kritiikin kohteena oli muun muassa "kelluva" ajotuntuma.

Peli on saanut V2.fin arvostelussa neljä tähteä viidestä. Pelin ulkonäköä kehutaan, mutta lajit jäävät pintaraapaisuiksi.

Peli on saanut IGN:n arvostelussa arvosanaksi 8.4/10.

## Lähteet

## Aiheesta muualla
*
Miekkailu kesäolympialaisissa 2016 – naisten kalvan joukkuekilpailu

**Naisten kalvan joukkuekilpailu** kesäolympialaisissa 2016 käytiin 11. elokuuta Carioca Arena 3:ssa. Turnaukseen osallistui yhdeksän maata. Olympiakultaa voitti Romania, joka voitti loppuottelussa Kiinan. Pronssia saavutti Venäjä, joka voitti pronssiottelussa Viron.

## Tulokset

## Sijoitukset

## Lähteet
Chongzuo

**Chongzuo** (, ) on prefektuuritason kaupunki Etelä-Kiinan Guangxin zhuangien autonomisen alueen lounaisosassa. Kaupungin pinta-ala on 17&nbsp;440 neliökilometriä ja väkiluku noin 2 miljoonaa (vuonna 2010). Kaupungin keskusta sijaitsee linnuntietä noin 115 kilometriä autonomisen alueen pääkaupunki Nanningista länsilounaaseen.

Kaupunki rajoittuu luoteessa Baisen, koillisessa Nanningin ja kaakossa Fangchenggangin prefektuuritason kaupunkeihin, sekä lounaassa Vietnamiin.

## Hallinnollinen jako
Piirikuntatasolla kaupunki jakautuu yhteen kaupunkipiiriin, yhteen piirikuntatason kaupunkiin ja viiteen piirikuntaan.

## Galleria

Kuva:1Office building of the Chongzuo government.jpg | Kaupungin virastotalo.
Kuva:Youyi Guan.jpg | Ystävyyssola Pingxiangissa Vietnamin rajalla.
Kuva:Du Kang pastoral scenery in Tiandeng County.jpg | Maisemaa Tiandengin piirikunnassa.
Kuva:Idyllically landscapes in Daxin county.jpg | Maisemaa Daxinin piirikunnassa.
Kuva:扶绥左江风光.jpg | Maisemaa Fusuin piirikunnassa.
Kuva:Zhuang's Women Artists in Longzhou.jpg | Zhuangimuusikoita Longzhoun piirikunnasta.


## Lähteet

## Aiheesta muualla

* TravelChinaGuide.com: Chongzuo Travel Guide
Urakaze-luokka

**Urakaze-luokka** () oli keisarillisen Japanin laivaston kahden hävittäjän muodostama alusluokka.

## Alukset

## Lähteet

*

### Viitteet
Sekajoukkue olympialaisissa

**Sekajoukkueita** eli eri maista kotoisin olevista urheilijoista koottuja joukkueita osallistui kesäolympialaisiin 1896, 1900 ja 1904. Sekajoukkueet voittivat 17 mitalia: kahdeksan kultaa, viisi hopeaa ja neljä pronssia.

## Mitalit olympialaisittain

## Mitalit urheilumuodoittain

## Katso myös
* Australaasia olympialaisissa, Australian ja Uuden-Seelannin yhteinen joukkue kesäolympialaisissa 1908 ja 1912

## Lähteet
Urakaze (1915)

**Urakaze** () oli keisarillisen Japanin laivaston 1915 valmistunut Urakaze-luokan hävittäjä.

## Valmistus

Alus tilattiin vuoden 1911 hankinnoissa Glasgow'sta Yarrow'n telakalta, missä köli laskettiin 1. lokakuuta 1913. Alus laskettiin vesille 16. helmikuuta 1915 ja valmistui 14. lokakuuta.

## Palvelus
Alus poistettiin alusluettelosta 1. huhtikuuta 1936. Se upposi 18. heinäkuuta 1945. Hylky nostettiin ja romutettiin 9. syyskuuta 1948.

## Lähteet
*

### Viitteet
Chantiers et Ateliers Augustin Normand

**Chantiers et Ateliers Augustin Normand** on Le Havressa Ranskassa toimiva telakka. Se oli 1900-luvun alussa tunnettu pienten sotalaivojen valmistajana. Yhtiö valmisti myös Normand-kattiloita, jotka olivat varhaisia kolmen uunin vesiputkikattiloita.
Hayabusa (1899)

**Hayabusa** oli keisarillisen Japanin laivaston 1900 valmistunut Hayabusa-luokan torpedovene.

## Valmistus

Alus tilattiin osana vuoden 1896 hankintoja Ranskasta Le Havresta Chantiers et Ateliers Augustin Normandilta. Alus laskettiin vesille 1899 ja valmistui 19. huhtikuuta 1900.

## Palvelus
Alus poistettiin alusluettelosta 1. huhtikuuta 1919.

## Lähteet
*

### Viitteet
Neste 1000 Lakes Rally 1996

**Neste 1000 Lakes Rally 1996** järjestettiin 23.-26.8.1996. Se oli MM-rallikauden 1996 kuudes osakilpailu ja 46. Suomen ralli kautta aikain. Se oli myös viimeinen kerta kun Suomen MM-rallia kutsuttiin nimellä "1000 Lakes Rally" tai "Jyväskylän suurajot".  

## Osallistujat
Kilpailuun ilmoittautui 120 autokuntaa. Mukana olivat tehdastalleista Mitsubishi (Tommi Mäkinen ja Uwe Nittel), Ford (Carlos Sainz ja Bruno Thiry) ja Subaru (Colin McRae ja Kenneth Eriksson). Lisäksi Team Toyota Castrol Finlandin ilmoittamina mukana olivat Juha Kankkunen, Thomas Rådström ja Marcus Grönholm. 

## Reitti
Reitin pituus oli 1452,41 km, josta erikoiskokeita 478,93 km. 

Suomen MM-rallissa oli MM-sarjan uusien sääntöjen myötä nyt ensimmäistä kertaa käytössä määrätyt huoltoalueet, ns. service parkit. Huoltaminen oli sallittua vain service parkeissa, joiden välissä ajettiin 1–3 erikoiskoetta.

Huoltoparkkeihin siirtyminen tiivisti reittiä, joten esimerkiksi Savo ja Myhinpää jäivät nyt pois reitiltä.

Kilpailu oli jälleen nelipäiväinen, mutta toistaiseksi ainoa kerta, kun kilpailu on päättynyt maanantaina. Perjantain ohjelmassa oli vain yleisöerikoiskoe Harju. 

Sunnuntaina ajettiin aluksi edellisvuosien tapaan erikoiskokeita Päijänteen itäpuolella ja sen jälkeen muutama erikoiskoe Jyväskylästä koilliseen. Maanantain lenkki puolestaan suuntautui Petäjäveden suuntaan aiempien vuosien aloituspäivien tapaan. 

Aiemmista vuosista poiketen moni erikoiskoe ajettiin kahteen kertaan. 

## Kilpailun tapahtumat
Kilpailun ensimmäinen erikoiskoe Harju peruutettiin kokonaan autolle numero 65 sattuneen onnettomuuden vuoksi. Onnettomuudessa menehtyi yksi katsoja ja 36 loukkaantui.  

Juha Kankkunen johti rallia aina EK18:lle asti, jolloin Tommi Mäkinen ohitti hänet ja ajoi voittoon.   

Colin McRae keskeytti ulosajoon kuudennella erikoiskokeella kun taas Carlos Sainzin auto hajosi kilpailun viimeiselle erikoiskokeelle. 

## Tulokset

N-ryhmän voitti Pasi Hagström Toyota Celicalla. 

F2-luokan voitti Jonas Kruse Renault Meganella, mutta Suurajot ei ollut osa vuoden 1996 etuvetoisten FIA Cupia.

## Muuta

* Jarmo Kytölehdon ensimmäinen palkintopallisijoitus
* Yksi kolmesta suomalaisten neloisvoitosta Rallin MM-sarjassa

## Lähteet

## Aiheesta muualla
* Rally-Maps.com, erikoiskokeiden reitit kartalla
Timur Safin

**Timur Marselevitš Safin** (, ; s. 4. elokuuta 1992) on tataaritaustainen venäläinen florettimiekkailija, joka miekkailee oikealla kädellä. Hän voitti vuoden 2016 olympialaisissa kultaa floretin joukkuekilpailussa sekä saavutti pronssia henkilökohtaisessa kilpailussa. Tokion olympialaisissa 2020 Safin oli mukana Venäjän olympiakomitean joukkueessa, joka voitti floretin joukkuekilpailussa hopeaa.

Safin on voittanut kaudella 2015–2016 miesten Euroopan mestaruuden sekä henkilökohtaisessa että joukkuekilpailussa floretilla. Maailmancupissa hän on voittanut yhden henkilökohtaisen ja yhden joukkueosakilpailun. Safin on 1,82 metriä pitkä ja painaa 82 kilogrammaa.

## Lähteet
Päiväntasaajan Guinea kesäolympialaisissa 2016

**[[Päiväntasaajan Guinea]]** osallistui kesäolympialaisiin 2016. Sitä edusti kaksi urheilijaa, molemmat yleisurheilussa. Joukkueen lipunkantajana avajaisissa toimi pikajuoksija Reïna-Flor Okori.

## Joukkue
### Yleisurheilu

;Juoksulajit

* Benjamín Enzema – miesten 800&nbsp;m
* Reïna-Flor Okori – naisten 100&nbsp;m aidat

## Lähteet
N-metyylimorfoliini

**N-metyylimorfoliini** (C5H11NO) on heterosyklisiin tertiäärisiin amiineihin kuuluva orgaaninen yhdiste. Yhdistettä voidaan käyttää orgaanisen kemian synteeseissä ja katalyyttinä polymeeriteollisuudessa.

## Ominaisuudet
Huoneenlämpötilassa N-metyylimorfoliini on väritöntä nestettä. Sillä on voimakas ammoniakin kaltainen haju. N-metyylimorfoliini liukenee hyvin veteen ja useimppiin orgaanisiin liuottimiin kuten etanoliin. Aine on heikosti emäksinen.

## Valmistus ja käyttö
N-metyylimorfoliinia voidaan valmistaa dietyleeniglykolista ja metyyliamiinista. Toinen tapa on formaldehydin ja morfoliinin välinen reaktio. Tämän reaktion ensimmäisessä vaiheessa muodostuu N-hydroksimetyylimorfoliinia, joka voidaan pelkistää halutuksi tuotteeksi formaldehydin, muurahaishapon tai vedyn ja mangaani- tai kobolttikatalyytin avulla. Yhdistettä muodostuu myös alkyloitaessa morfoliinia metanolilla. Tuote puhdistetaan tislaamalla.

N-metyylimorfoliinia voidaan käyttää korroosionestoaineena ja emulgaattorina vahoissa, kloorattujen liuottimien stabiloijana ja liuottimena uutoissa. Ainetta voidaan käyttää katalyyttinä valmistettaessa polyuretaanivaahtoja sekä dihydroksylaatio, dehydrohalogenoinneissa ja substituutioissa. n-metyylimorfoliinista voidaan valmistaa N-metyylimorfoliini-N-oksidia. Peptidisynteesissä N-metyylimorfoliinia emäksessä syntetisoitaessa peptidejä niin kutsutulla seka-anhydridimenetelmällä.

## Lähteet
Gooden projektio

**Gooden projektio** eli **homolosiiniprojektio** on maailman­karttoihin tarkoitettu pseudosylindraalinen, oikeapintainen karttaprojektio. Tavallisesti sen mukaisissa kartoissa maapallo esitetään lohkottuna. Oikea­pintaisuutensa vuoksi se soveltuu teemakarttoihin, jotka kuvaavat eri asioiden ja ilmiöiden maan­tieteellistä levinneisyyttä.

Projektion kehitti vuonna 1923 John Paul Goode vaihtoehdoksi Mercatorin projektiolle. Gooden projektiossa eri alueiden pinta-alat näkyvät oikeassa suhteessa. Goode esitti projektionsa mukaisesta kartasta eri muunnelmia, joissa se oli lohkottu eri kohdissa, voidakseen korostaa toisaalta mannermassoja, toisaalta valtameriä. Joissakin muunnelmissa on mukana laajennuksia, niin että jotkin alueet näkyvät samaan aikaan kahdessa eri lohkossa, jotta Grönlanti ja Venäjän itäisin osa saadaan näkymään kartassa yhtenäisinä.  Homomolosiini­projektioon Goode päätyi kokeiltuaan vuodesta 1916 lähtien Mollweiden projektion eri tavoin lohkottuja muunnelmia.

Gooden projektio on yhdistelmä sinusoidaalisesta projektiosta ja Mollweiden projektiosta. Päiväntasaajan molemmin puolin vyöhyke leveyspiireille 41°44′11.8″ pohjoista ja eteläistä leveyttä saakka kuvataan kartassa sinusoidi­projektion, näiden ulko­puolelle jäävä osa Mollweiden projektion mukaisesti. Nämä rajana olevat leveyspiirit on valittu niin, että niiden kohdalla länsi-itä-suuntainen mittakaava on kummassakin projektiossa sama. Seurauksena kuitenkin on, että pituuspiirit tekevät näiden leveyspiirien kohdalla pienen mutkan.  Projektion oikea­pintaisuus seuraa siitä, että sekä sinusoidi- että Mollweiden projektio ovat oikea­pintaisia.

Koska Mollweiden projektiota sanotaan joskus myös "homolo­grafiseksi projektioksi", Goode muodosti laatimalleen projektiolle nimen "homolosiini" () yhdistämällä osan sanoista "homolo­grafinen" ja "sinusoidi". Koska projektion mukainen kartta muistuttaa käsin kuoritun appelsiinin tasopinnalle levitettyä kuorta, sitä sanotaan joskus myös "appelsiininkuorikartaksi". Projektiota on käytetty monissa koulukartastoissa  Tavallisimmin karta on lohkottu niin, että kartan kumpikin reuna on Tyynellä­merellä, eri lohkojen rajat pohjoisella pallon­puoliskolla Atlantilla, eteläisellä pallon­puoliskolla Atlantilla ja Intian valta­merellä.

## Lähteet

## Aiheesta muualla
*
Alexander Massialas

**Alexander Massialas** (s. 20. huhtikuuta 1994 San Francisco, Yhdysvallat) on yhdysvaltalainen miekkailija, joka miekkailee floretilla. Hän saavutti Rion olympialaisissa 2016 hopeaa miesten floretissa. Tämä oli ensimmäinen yhdysvaltalaisen miehen saama miekkailun henkilökohtainen olympiamitali vuoden 1984 jälkeen. Rion olympialaisten joukkuekilpailussa hän saavutti pronssia. Tokion olympialaisissa 2020 Massialas oli mukana Yhdysvaltain joukkueessa, joka sai floretin joukkuekilpailussa pronssia. Hän on ykkönen sekä maailmanrankingissa että Yhdysvaltain rankingissa.

Massialas edusti Yhdysvaltoja myös Lontoon olympialaisissa vuonna 2012. Hän oli tuolloin Yhdysvaltain nuorin miespuolinen olympiaedustaja kaikki lajit huomioiden.

## Yksityiselämä

Alexander Massialas opiskelee Stanfordin yliopistossa. Hän harrastaa koripalloa, jalkapalloa ja musiikkia. Hänen isänsä Greg Massialas on myös edustanut Yhdysvaltoja olympialaisissa miekkailussa, ja hänen siskonsa Sabrina Massialas oli mukana Yhdysvaltain miekkailujoukkueessa Tokion olympialaisissa.

## Lähteet
Kari (1903)

**Kari** oli keisarillisen Japanin laivaston 1903 valmistunut Hayabusa-luokan torpedovene.

## Valmistus

Alus tilattiin osana vuoden 1897 hankintoja Kuren laivastontelakalta. Alus laskettiin vesille 14. maaliskuuta 1903 ja valmistui 25. heinäkuuta.

## Palvelus
Alus poistettiin alusluettelosta 1. huhtikuuta 1922.

## Lähteet
*

### Viitteet
Antti Kaasalainen

**Anders (Antti) Kaasalainen** (3. lokakuuta 1875 Pyhäjärvi Vpl – 27. huhtikuuta 1935 Helsinki) oli suomalainen filosofian tohtori, lyseon lehtori, päätoimittaja, valtiopäivämies ja nuorsuomalaisten kansanedustaja.

## Henkilöhistoria
Kaasalaisen vanhemmat olivat maanviljelijä Johan Kaasalainen ja Maria Kähönen ja puoliso vuodesta 1911 Beda Wilhelmina Liljegren. Hän pääsi ylioppilaaksi 1895 Viipurin lyseosta ja valmistui Helsingin yliopistosta filosofian kandidaatiksi 1899, maisteriksi 1900 sekä filosofian lisensiaatiksi ja tohtoriksi 1907. Kaasalainen teki opiskeluaikanaan kansatieteellisiä ja kielitieteellisiä tutkimusmatkoja Karjalaan vuosina 1896–1898. Hän toimi lisäksi Helsingin yliopiston ylioppilaskunnan puheenjohtajana. Kaasalainen oli Porin lyseon historian ja suomen kielen lehtori 1911–1928. Hän toimi myös sanomalehtimiehenä ja oli Suomalainen Kansa -lehden vastaavana toimittajana 1907−1909 ja Virallisen Lehden päätoimittajana 1930–1933. Hän oli myös tilanomistaja ja omisti hovitilan Kaukolassa.

Kaasalainen osallistui valtiopäiville talonpoikaissäädyssä Käkisalmen tuomiokunnan edustajana 1904–1905 ja 1905–1906. Hän oli kansanedustajana 1909–1911, edustaen Viipurin läänin itäistä vaalipiiriä.

## Kirjallinen tuotanto
### Teoksia
* *Kylänmuodosta ja vainiojärjestyksestä Lounais-Suomessa 16- ja 17-sataluvulla : agraarihistoriallinen tutkimuskoe*, väitöskirja. Helsinki 1906

### Toimitustöitä
* *Suomen turistikäsikirja - Turisthandbok för Finland - Führer durch Finnland 1913* ; toimitusta hoitanut Antti Kaasalainen ym. Suomen matkailijayhdistys, Helsinki 1913

### Suomennoksia
* Jerome K. Jerome : *Nikolai Snydersin sielu ja salaperäinen vieras* : kaksi novellia ; suomentanut A. K. Otto Andersin, Pori 1920

## Lähteet
Kiji (1903)

**Kiji** oli keisarillisen Japanin laivaston 1904 valmistunut Hayabusa-luokan torpedovene.

## Valmistus

Alus tilattiin osana vuoden 1897 hankintoja Kuren laivastontelakalta. Alus laskettiin vesille marraskuussa 1903 ja valmistui 23. tammikuuta 1904.

## Palvelus
Alus upposi 31. maaliskuuta 1904 osuttuaan miinaan Port Arthurin edustalla.

## Lähteet
*

### Viitteet
Kiji (1905)

**Kiji** oli keisarillisen Japanin laivaston 1905 valmistunut Hayabusa-luokan torpedovene.

## Valmistus

Alus tilattiin Kuren laivastontelakalta korvaamaan vuonna 1904 uponnut saman niminen alus. Alus valmistui 9. toukokuuta 1905.

## Palvelus
Alus poistettiin alusluettelosta 15. joulukuuta 1923.

## Lähteet
*

### Viitteet
Pleurosaurus

**Pleurosaurus** on sukupuuttoon kuollut alkuliskojen suku, ja nykyisen tuataran sukulainen. *Pleurosauruksen* fossiileja on löydetty Saksasta ja Ranskasta, ja ne on ajoitettu myöhäisjurakaudelle. Sukuun kuului kaksi lajia, *P. goldfussi* ja *P. ginsburgi*.

## Piirteet
*Pleurosaurus* oli yksi harvoista vedessä eläneistä alkuliskoista. Se oli lähemmäs 1,5 metriä pitkä josta kolmasosa oli häntää. *Pleurosauruksella* oli virtaviivainen käärmemäinen pitkänomainen ruumis, verraten lyhyet jalat ja vahva häntä. Se pystyi uimaan nopeasti kiemurtelemalla käärmemäisesti. Etujalat olivat takajalkoja lyhyemmät eivätkä lyhyet jalat auttaneet uimista. Kuono oli edestä kapeampi ja sieraimet sijaitsivat kaukana takana päässä, lähellä silmiä.

## Lähteet
*
### Viitteet
Ōtori (1904)

**Ōtori** oli keisarillisen Japanin laivaston 1904 valmistunut Hayabusa-luokan torpedovene.

## Valmistus

Alus tilattiin osana vuoden 1897 hankintoja Kawasakin Koben telakalta. Alus laskettiin vesille huhtikuussa 1904 ja valmistui 4. kesäkuuta.

## Palvelus
Alus poistettiin alusluettelosta 15. joulukuuta 1923.

## Lähteet
*

### Viitteet
Miekkailu kesäolympialaisissa 2016 – naisten floretti

**Naisten floretin yksilökilpailu** kesäolympialaisissa 2016 käytiin 10. elokuuta Carioca Arena 3:ssa. Turnaukseen osallistui 35 miekkailijaa. Turnauksen voitti venäläinen Inna Deriglazova, joka voitti loppuottelussa italialaisen Elisa Di Franciscan. Pronssia saavutti tunisialainen Inès Boubakri.

## Tulokset

### Ensimmäinen kierros

### Mitaliottelut

## Lopulliset sijoitukset

## Lähteet
Gauthier Grumier

**Gauthier Grumier** (s. 29. toukokuuta 1984) on ranskalainen miekkailija, jonka aseena on kalpa. Hän voitti kultaa Rion olympialaisten 2016 joukkuekilpailussa sekä saavutti pronssia yksilökilpailussa. Grumier miekkailee vasemmalla kädellä.

Grumier on voittanut kalvan joukkuekilpailun maailmanmestaruuden viisi kertaa. Hän voitti Euroopan mestaruuden sekä henkilökohtaisessa että joukkuekilpailussa 2015. Joukkuekilpailussa hän on voittanut Euroopan mestaruuden myös vuosina 2003, 2011 ja 2016. Kaudella 2015–2016 hän on voittanut yhden GP-kilpailun ja kaksi maailmancupin osakilpailua. Lisäksi hän on ollut kerran maailmancupissa kolmantena. Joukkuemaailmancupista hänellä on kaudelta 2015–2016 yksi voitto ja kolme kakkossijaa.

## Lähteet
Johannes Inborr

**Johan (Johannes) Inborr** (9. helmikuuta 1867 Pietarsaaren maalaiskunta – 6. heinäkuuta 1939 Pietarsaaren maalaiskunta) oli suomalainen maanviljelijä, kunnallisneuvos ja Ruotsalaisen kansanpuolueen kansanedustaja.

Inborrin vanhemmat olivat maanviljelijä Anders Niss ja Anna Pellis. Hän kävi pienten lasten koulun ja toimi maanviljelijänä Pietarsaaren maalaiskunnassa 1894–1939. Hän toimi myös lautamiehenä 1905–1913. Inborr oli siirtolaisena Yhdysvalloissa 1890–1893 sekä 1911.

Inborr oli kansanedustajana 1909–1919 sekä 1922–1933 edustaen Vaasan läänin pohjoista vaalipiiriä. Hän toimi Ruotsalaisen kansanpuolueen eduskuntaryhmän varapuheenjohtajana. Inborr kuului Suomen ruotsalaisten maalaiskuntien liiton hallitukseen ja oli Pietarsaaren kuntakokouksen ja kunnanvaltuuston puheenjohtajana. Hän sai kunnallisneuvoksen arvonimen 1924. 

Johannes Inborr oli naimisissa vuodesta 1885 Johanna Keckon kanssa.

## Lähteet
Star Trek: Discovery

**Star Trek: Discovery** on yhdysvaltalainen scifisarja, jonka ovat luoneet Bryan Fuller ja Alex Kurtzman. Sarjan esittäminen alkoi Yhdysvalloissa CBS:n omistamassa All Access -palvelussa 24. syyskuuta 2017. Suomessa sarjaa näytettiin Paramount+lla vain ensimmäinen tuotantokausi, jonka jälkeen  sarja siirtyi SkyShowTimelle, joka esitti loput 4 tuotantokautta vasta sarjan teon lopettamisen jäkeen.  Tämän lisäksi Netflix esitti ensimmäiset tuotantokaudet. Kyseessä on kuudes ei-animoitu Star Trek -sarja alkuperäisen sarjan, *Uuden sukupolven*, *Deep Space Ninen*, *Voyagerin* ja *Enterprisen* jälkeen.

## Juoni

Sarjan tapahtumat sijoittuvat noin kymmenen vuotta ennen alkuperäisen ''Star Trekin'' tapahtumia alkuperäisessä aikajanassa. Klingonien johtaja T'Kuvma yrittää yhdistää kaikki 24 eri perhettä yhteen ja pakottaa sodan Klingonien ja Yhdistyneiden planeettojen liiton välillä.

## Rooleissa
### Päärooleissa

### Sivurooleissa

### Vierailevat

## Jaksot
### Ensimmäinen tuotantokausi (2017–2018)

|}

### Short Treks (2018-2019)

Ennen toisen kauden alkua ilmestyi neljä lyhyttä jaksoa kuukauden välein. Jaksot ilmestyivät myös Netflix:iin ennen toista kautta.

|}

### Toinen tuotantokausi (2019)

|}

## Tuotanto
CBS ilmoitti marraskuussa 2015 aloittavansa uuden Star Trek -sarjan tekemisen. *Discovery* on ensimmäinen Star Trek -sarja vuonna 2005 loppuneen *[[Star Trek: Enterprise|Enterprisen]]* jälkeen. Showtime, Netflix ja Amazon Video olivat halukkaita ostamaan sarjan esitysoikeudet CBS:ltä, mutta he pitivät sarjan itsellään ajatellen sen olevan hyvä vetonaula uudelle *All Access* -palvelulle.

Lokakuussa 2017 CBS All Access vahvisti tilanneensa toisen tuotantokauden. Toisen kauden esittäminen alkaa vuoden 2019 aikana.
Helmikuussa 2019 CBS kertoi tilanneensa kolmannen kauden. Sarja jatkui kolmannelle (2020-2021) ja neljännelle (2021-2022) tuotantokaudelle, ja päättyi vuonna 2024 esitettyyn viidenteen kauteen.
### Kuvaukset
*Discoveryn* kuvaukset aloitettiin tammikuussa 2017 Kanadan Torontossa sijaitsevassa studiossa. Kuvausvaiheessa sarjan työnimenä oli "*Green Harvest*".

Vastaavana tuottajana toimiva Aaron Harberts myönsi sarjan visuaalisten tehosteiden saaneen vaikutteita uusimmista *Star Trek* elokuvista.

## Vastaanotto
Rotten Tomatoes antoi sarjalle arvosanaksi 81% ja Metacritic 74/100 pistettä. Sarja on saanut pääosin hyviä arvosteluja.

## Lähteet

## Aiheesta muualla
* Star Trek: Discovery CBS.comissa 
* 
* 
* Star Trek: Discovery Netflix.comissa
Matts Björk

**Matts Viktor (M. V.) Björk** (13. maaliskuuta 1867 Kokkolan maalaiskunta – 4. syyskuuta 1936 Seinäjoki) oli suomalainen kihlakunnantuomari ja Ruotsalaisen kansanpuolueen kansanedustaja.

Björkin vanhemmat olivat talollinen Anders Björkbacka ja Lovisa Kulla. Hän pääsi ylioppilaaksi 1888 ja suoritti Helsingin yliopistossa yleisen oikeustutkinnon 1893. Björk sai varatuomarin arvon 1896.

Björk hoiti tuomarin tehtäviä vuosina 1893–1901. Hän oli ylimääräisenä virkailijana Vaasan ja Viipurin hovioikeudessa 1901–1902 ja toimi Viipurin kaupunginvoutina 1902–1907, Viipurin raastuvanoikeuden nuorempana oikeusneuvosmiehenä 1907–1914 sekä Viipurin hovioikeuden apujäsenenä 1910–1911. Tämän jälkeen hän oli Lapinmaan tuomiokunnan tuomarina 1914–1917, Viipurin hovioikeuden hovioikeudenneuvoksena 1917–1920, asianajajana Helsingissä 1920–1923 ja Alavuden tuomiokunnan tuomarina 1923–1936.

Björk oli kansanedustajana 1910–1914, 1917–1919, 1924–1927 sekä 1930–1933 edustaen Vaasan läänin pohjoista vaalipiiriä. Hän toimi eduskunnan lakivaliokunnan puheenjohtajana 1918–1919 ja 1924–1926. Björk kuului Kokkolan ja Viipurin kaupunginvaltuustoihin.

Björk oli naimisissa vuodesta 1902 Dina Josefina Schoultsin kanssa. Lääkäri, psykoanalyytikko Stig Erik Mathias Björk (s. 1910) oli heidän poikansa.

## Lähteet
Giampiero Pinzi

**Giampiero Pinzi** (s. 11. maaliskuuta 1981 Rooma, Italia) on italialainen jalkapalloilija. Pelipaikaltaan hän on keskikenttäpelaaja. Pinzi edustaa Serie B:ssä pelaavaa Bresciaa. Hän pelasi Serie A:ssa 389 ottelua 16:n peräkkäisen kauden aikana vuosina 2000–2016.

## Seurajoukkueura

Pinzi on Lazion kasvatti. Hän pelasi ainoan virallisen ottelunsa seuran edustusjoukkueessa 2. marraskuuta 1999, kun Lazio voitti Dynamo Kiovan Mestarien liigan lohkovaiheen vierasottelussa 1–0. Kesällä 2000 Pinzi siirtyi Udineseen, jossa hän pelasi ensimmäisen Serie A:n ottelunsa 12. marraskuuta 2000 Udinesen hävitessä vieraissa Parmalle 0–2. Yhteensä Pinzi pelasi kaudella 2000–2001 kymmenen pääsarjaottelua. Seuraavien seitsemän kauden ajan Pinzi lukeutui joukkueen runkopelaajiin pelaten niiden aikana yhteensä 172 pääsarjaottelua. Kaudet 2008–2009 ja 2009–2010 Pinzi pelasi lainalla Chievossa, jossa hän oli tärkeä osa joukkuetta pelaten 66 pääsarjaottelua, joista 62 aloituskokoonpanossa.

Pinzi palasi lainalta Udineseen kesällä 2010. Hän pelasi kausina 2010–2011 ja 2011–2012 yhteensä 62 pääsarjaottelua. Tämän jälkeen Pinzin vastuu väheni, ja kausina 2012–2013, 2013–2014 ja 2014–2015 hän pelasi yhteensä 61 pääsarjaottelua. Elokuussa 2015 Pinzi palasi Chievoon, tällä kertaa pysyvällä siirrolla. Hän edusti seuraa 18:ssa Serie A -ottelussa kaudella 2015–2016. Elokuussa 2016, 16:n peräkkäisen Serie A -kauden jälkeen, Pinzi siirtyi sarjaporrasta alemmas Serie B -seura Bresciaan.

## Maajoukkueura

Pinzi edusti Italiaa yhteensä 42:ssa ikäkausijoukkueiden maaottelussa ja yhdessä A-maaottelussa. Hänen ainoa A-maajoukkueen ottelunsa oli 30. maaliskuuta 2005 Islantia vastaan pelattu ystävyysottelu, joka päättyi maalittomaan tasapeliin.

Pinzi oli mukana alle 21-vuotiaiden EM-kilpailuissa Saksassa 2004, jossa Italia voitti Euroopan-mestaruuden. Pinzi pelasi turnauksessa neljässä Italian viidestä ottelusta, muttei päässyt kentälle Serbia ja Montenegroa vastaan pelatussa loppuottelussa. 3–1-voittoon päättyneessä välierässä Portugalia vastaan Pinzi teki 2–0-maalin.

Kesällä 2004 Pinzi kuului Italian joukkueeseen myös Ateenan olympialaisissa, jossa Italia saavutti pronssia. Hän pelasi kaikissa Italian kuudessa ottelussa ja teki maalin alkulohko-ottelussa Ghanaa vastaan.

## Saavutukset
**Italian maajoukkue**
* Alle 21-vuotiaiden Euroopan-mestaruuskilpailut: 2004
* Kesäolympialaiset: pronssia 2004

## Tilastot
:Päivitetty 12. elokuuta 2016.

## Lähteet
Penny Oleksiak

**Penelope ”Penny” Oleksiak** (s. 13. kesäkuuta 2000 Toronto, Ontario) on kanadalainen uinnin olympiavoittaja. 186 senttimetriä pitkä ja 68 kilogrammaa painava Oleksiak edustaa Toronto Swim Clubia.

Oleksiak saavutti olympiakultaa 100 metrin vapaauinnista vuoden 2016 kesäolympialaisista Rio de Janeirosta. Näin ollen hänestä tuli historian ensimmäinen 2000-luvulla syntynyt yksilölajin olympiavoittaja. Oleksiak jakoi kullan yhdessä Simone Manuelin kanssa uudella olympiaennätyksellä 52,70. Rio de Janeirosta Oleksiak saavutti myös hopeaa 100 metrin perhosuinnista sekä kaksi viestipronssia. Saman vuoden Windsorin lyhyen radan MM-kilpailuista hän sai kaksi viestikultaa sekä hopea- ja pronssimitalin. Budapestin MM-kilpailuissa 2017 hän saavutti kaksi viestipronssia ja Gold Coastin Kansainyhteisön kisoissa 2018 kaksi viestihopeaa. Gwangjun MM-kilpailuissa 2019 hän saavutti pronssia kaikissa kolmessa naisten viestissä. Kesälle 2021 siirretyissä Tokion olympialaisissa hän saavutti hopeaa 4&nbsp;×&nbsp;100 metrin vapaauintiviestissä ja pronssia 200 metrin vapaauinnissa sekä 4 × 100 metrin sekauintiviestissä. Budapestin MM-kilpailuissa 2022 hän saavutti kaksi viestihopeaa ja kaksi -pronssia. Budapestin lyhyen radan MM-kilpailuissa 2024 hän saavutti kolme viestimitalia. Nuorten MM-kilpailuista hänellä on kaksi kultaa, neljä hopeaa ja yksi pronssi.

Vuonna 2025 Oleksiak sai kahden vuoden kilpailukiellon olinpaikkatietorikkomuksen takia.

Oleksiakin veli Jamie Oleksiak pelaa jääkiekkoa NHL:ssä.

## Lähteet
Vatemo Ravouvou

**Vatemo Ravouvou** (s. 31. heinäkuuta 1990) on fidžiläinen rugby union -pelaaja. 171 senttimetriä pitkä ja 81 kilogrammaa painava Ravouvou kuuluu Fidžin rugby-7-maajoukkueeseen. Pelipaikaltaan Ravouvou on puolustaja.

Ravouvou saavutti Fidžin rugby-7-maajoukkueen kanssa olympiakultaa vuoden 2016 kesäolympialaisista Rio de Janeirosta. Mitali oli Fidžin historian ensimmäinen olympiamitali.

## Lähteet
Marco Innocenti

**Marco Innocenti** (s. 16. elokuuta 1978 Prato) on italialainen haulikkoammunnan olympiamitalisti. 179 senttimetriä pitkä ja 90 kilogrammaa painava Innocenti edustaa Montecatini-seuraa ja hänen valmentajanaan toimii Mirco Cenci. Innocenti kilpailee kaksoistrapissa. 

Innocenti saavutti olympiahopeaa kaksoistrapista vuoden 2016 kesäolympialaisista Rio de Janeirosta häviten finaalissa Itsenäisiä olympiaurheilijoita edustaneelle kuwaitilaiselle Fehaid Aldeehanille. Innocenti on kilpaillut myös vuosien 2000 ja 2004 kesäolympialaisissa. EM-kilpailuista hänellä on kolme hopeaa ja yksi pronssi.

Nuorten tasolla Innocenti on saavuttanut kaksi MM-kultaa, kaksi EM-kultaa ja yhden -pronssin.

## Lähteet
Länsi-Intian federaatio olympialaisissa

**[[Länsi-Intian federaatio]]** ehti lyhyen olemassaolonsa aikana osallistua olympialaisiin kerran, Rooman kesäolympialaisiin 1960, joissa sitä edusti 13 urheilijaa viidessä urheilumuodossa. Se voitti kaksi pronssia, jotka molemmat tulivat pikajuoksusta. Länsi-Intian federaatioon kuuluneet Jamaika ja Trinidad ja Tobago kilpailivat jälleen itsenäisesti vuonna 1964, ja Barbados osallistui olympialaisiin ensimmäisen kerran Méxicossa 1968.

## Mitalit lajeittain

## Mitalit olympialaisittain

## Olympiamitalistit

## Lähteet
Esko Oranen

**Eskil (Esko) Oranen** (25. heinäkuuta 1868 Pyhäjärvi – 27. maaliskuuta 1951 Riihimäki) oli suomalainen aliupseeri, maanviljelijä, talonomistaja ja Maalaisliiton kansanedustaja.

Orasen vanhemmat olivat lampuoti Henrik Oranen ja Maria Kaasalainen.  Hän oli puolustusvoimien palveluksessa aliupseerina yleten vääpeliksi ja toimi vuoteen 1928 saakka maanviljelijänä Viipurin läänin Pyhäjärvellä. Hän oli myös Pyhäjärven paloapuyhdistyksen toimitusjohtajana ja Kiimajärven laskuhankkeen päätoimitsija vuosina 1924–1931. Tämän jälkeen Oranen oli talonomistajana Viipurissa ja Antreassa 1928–1939 sekä 1941–1944.

Oranen oli kansanedustajana 1910–1914 edustaen Viipurin läänin itäistä vaalipiiriä. Hän toimi myös Viipurin läänin Pyhäjärven kunnanvaltuuston puheenjohtajana.

Esko Oranen oli naimisissa vuodesta 1892–1926 Liisa Kinnarin kanssa.

## Lähteet
Martin Bakoš

**Martin Bakoš** (s. 18. huhtikuuta 1990 Spišská Nová Ves, Tšekkoslovakia) on slovakialainen jääkiekkoilija. Hän on pelipaikaltaan oikea laitahyökkääjä, mutta osaa pelata myös keskellä. Bakoš laukoo oikealta.

## Ura
### Seuraura
Bakoš on HK Spišská Nová Vesin kasvatti. Hän siirtyi 17-vuotiaana HC Slovan Bratislavaan kaudeksi 2007–2008, jolloin Bakoš oli seuran A-nuorten toiseksi paras pistemies Tomáš Šiffalovičin jälkeen tehoilla 29+32=61. Hän sijoittui Slovakian A-nuorten sarjan pistepörssissä neljänneksi. Bakoš debytoi kauden aikana myös Slovanin Extraliga-joukkueessa, jossa hän pelasi yhden runkosarjaottelun. Kauden 2008–2009 Bakoš pelasi kokonaan seuran A-nuorissa. Syyskauden 2009–2010 hän pelasi suurimmaksi osaksi Extraligaa HK Orange 20:n joukkueessa. Kausi oli Bakošille varsinainen tulokaskausi Extraligassa ja hän teki Orangessa ja Slovanissa yhteensä 41 runkosarjaottelussa tehot 6+6=12 ja 13 playoff-ottelussa tehot 1+2=3. Bakoš eteni Slovanin kanssa aina liigan finaaleihin saakka, mutta Slovakian-mestaruuden vei kuitenkin HC Košice otteluvoitoin 4–2.

Kaudella 2010–2011 Bakoš voitti pudotuspeleissä Slovanin sisäisen tehotilaston lukemalla +7. Kauden 2011–2012 päätteeksi hän voitti Slovakian-mestaruuden. Kaudeksi 2012–2013 Slovan siirtyi pelaamaan KHL:ään, jossa Bakošin ensimmäinen kausi toi 24 runkosarja- ja yhdessä playoff-ottelussa tehot 3+4=7. Hän haki myös kahdeksan ottelun verran pelituntumaa Extraliga-joukkue HK 36 Skalicasta.

Bakoš siirtyi kauden alussa 2014–2015 vuoden mittaisella sopimuksella Tšekin Extraligan HC Libereciin. Hän oli joukkueen kolmanneksi paras pistemies tehoilla 12+11=23. Huhtikuussa 2015 Bakoš teki Liberecin kanssa vuoden mittaisen jatkosopimuksen. Hän oli kaudella 2015–2016 17 osumallaan joukkueen kolmanneksi paras maalintekijä. Tehopisteitä runkosarjassa kertyi kaikkiaan 36, mikä on Bakošin yhden kauden ennätys miesten pääsarjatasolla.

Kaudeksi 2016–2017 Bakoš siirtyi KHL:n kiinalaisen laajennusjoukkue Kunlun Red Starin riveihin. Hän toimi joukkueen varakapteenina. Bakoš oli 11 osumallaan Kunlunin kolmanneksi paras maalintekijä. Kaudeksi 2017–2018 hän palasi vuoden mittaisella sopimuksella HC Libereciin.

### Maajoukkueura
Bakoš edusti Slovakiaa Pyeongchangin olympiakisoissa 2018, jolloin hän voitti joukkueen sisäisen tehotilaston lukemalla +2. Bakoš pelasi myös MM-kilpailuissa vuonna 2016. Yhteensä hän on pelannut 41 A-maaottelua tehopistein 8+9=17. Bakoš teki A-maajoukkuedebyyttinsä kaudella 2011–2012.

Bakoš pelasi myös alle 20-vuotiaiden MM-kilpailuissa vuonna 2010.

## Tilastot

## Lähteet

*
*

### Viitteet
Johan Strömberg (kansanedustaja)

**Johannes (Johan) Strömberg** (27. elokuuta 1868 Lapinjärvi – 11. maaliskuuta 1952 Lapinjärvi) oli suomalainen maanviljelijä ja Ruotsalaisen kansanpuolueen kansanedustaja.

Strömbergin vanhemmat olivat maanviljelijä Herman Strömberg ja Lena Stina Karlsdotter. Hän kävi kansakoulun ja toimi maanviljelijänä Lapinjärvellä vuodesta 1887 alkaen.  

Strömberg oli kansanedustajana 1909–1910 ja 1911–1917 edustaen Uudenmaan läänin vaalipiiriä. Hän oli myös Lapinjärven kunnanvaltuuston ja kunnallislautakunnan jäsenenä.

Johan Strömberg oli naimisissa vuodesta 1891 Amalia Johansdotterin kanssa.

## Lähteet
Mikronesia kesäolympialaisissa 2016

**[[Mikronesian liittovaltio|Mikronesia]]** osallistui kesäolympialaisiin 2016. Sitä edusti viisi urheilijaa kolmessa lajissa. Joukkueen lipunkantajana avajaisissa toimi nyrkkeilijä Jennifer Chieng.

## Joukkue
### Nyrkkeily

* Jennifer Chieng – naisten kevytsarja

### Uinti

* Dionisio Augustine – miesten 50&nbsp;m vapaauinti
* Debra Daniel – naisten 100&nbsp;m vapaauinti

### Yleisurheilu

;Juoksulajit

* Kitson Kapiriel – miesten 100&nbsp;m
* Larissa Henry – naisten 100&nbsp;m

## Lähteet
Vilho Cornér

**Samuli Vilho Cornér** (17. helmikuuta 1868 Pielisjärvi – 22. huhtikuuta 1946 Heinola) oli suomalainen pormestari ja Suomalaisen puolueen kansanedustaja.

Cornérin vanhemmat olivat maakauppias Nikolai Cornér ja Helena Tolvanen. Hän pääsi ylioppilaaksi Kuopion lyseosta 1887 ja suoritti Helsingin yliopistossa kameraalitutkinnon 1889 sekä yleisen oikeustutkinnon 1892. Cornér sai varatuomarin arvon 1899.

Cornér oli ylimääräisenä kopistina Suomen senaatin talousosastolla 1889–1892, Kansallis-osake-Pankin virkailijana 1893–1894 ja pankin Heinolan konttorin johtajana 1894–1921. Hän toimi Heinolan kaupunginkamreerina 1895–1917, Heinolan kaupunginvaltuuston sihteerinä 1911–1935 sekä Heinolan pormestarina 1920–1938. Hän sai kunnallisneuvoksen arvonimen 1913.

Cornér oli kansanedustajana 1914–1917 edustaen Mikkelin läänin vaalipiiriä. Hän toimi eduskunnan talousvaliokunnan puheenjohtajana 1914.

Vilho Cornér oli naimisissa vuosina 1893–1931 Olga Margareta Theolinda Kempen (k. 1931) kanssa ja vuodesta 1932 Maria Charlotta Silanderin kanssa.

## Lähteet
L’Essor

**L’Essor** (”Nousu, kehitys”) on Malin pääkaupungissa Bamakossa ilmestyvä ranskankielinen päivälehti.

Vuonna 1949 perustettu *L’Essor* oli itsenäisyysmielisen Union soudanaise – Rassemblement démocratique africain -puolueen äänenkannattaja. Malin itsenäistyttyä se toimi Modibo Keitan yksipuoluejärjestelmän ja myöhemmin Moussa Traorén sotilasjuntan ja Union démocratique du peuple malien -puolueen virallisena äänitorvena. Lehdellä oli tuolloin suuri levikki, mutta sen uutissisältö oli heikko.

Lehdistönvapauden taanneen vuoden 1992 perustuslain jälkeen *L’Essor* sai useita kilpailijoita. Virallisesta asemastaan huolimatta se pyrki tiettyyn itsenäisyyteen uutisoinnissaan. Nykyään lehteä julkaisee valtiollinen tietotoimisto Agence Malienne de Presse et de Publicité (AMAP). Sen levikki on 8&nbsp;000–10&nbsp;000 kappaletta. Päivälehden rinnalla julkaistaan viikkopainosta, erikoisnumeroita ja erilaisia liitteitä.

## Päätoimittajia
* Abdoulaye Singaré (1949)
* Bandiougou Bidia Doucouré (1968–1970)
* Cheick Mouctary Diarra (1970–1977)
* Gaoussou Drabo (1981–1989)

## Lähteet

## Aiheesta muualla
* ''L’Essor''
Motors TV

**Motors TV** on brittiläinen televisiokanava, joka aloitti lähetyksensä 1. syyskuuta 2000, ja se lähettää pääsääntöisesti vain moottoriurheilua. Kanava lähettää ohjelmaa 24 tuntia vuorokaudessa ja seitsemän päivää viikossa.

## Aiheesta muualla
* Kotisivut
Nijat Rahimov

**Nijat Rahimov** (, s. 13. elokuuta 1993 Baku, Azerbaidžan) on kazakstanilaistunut azerbaidžanilainen painonnoston maailmanmestari. 176 senttimetriä pitkä ja 76 kilogrammaa painava Rahimov kilpailee alle 77-kiloisten sarjassa.

Vuoteen 2013 saakka Azerbaidžania edustanut Rahimov saavutti olympiakultaa uudella maailmanennätystuloksella vuoden 2016 kesäolympialaisista Rio de Janeirosta. Kultamitali otettiin kuitenkin häneltä pois hänen jäätyään toistamiseen kiinni dopingrikkeestä vuonna 2022. MM-kilpailuista hän saavutti kultaa vuonna 2015 Houstonista. Azerbaidžanin edustajana Rahimov voitti kultaa vuoden 2010 nuorten kesäolympialaisista ja hopeaa nuorten MM-kilpailuista 2013. 

Rahimov kärähti oksandrolonin ja metandienonin käytöstä kesäkuussa 2013 saaden kahden vuoden kilpailukiellon, joka umpeutui kesäkuussa 2015.

Rahimov jäi maaliskuussa 2022 kiinni virtsanäytteidensä vaihtamisesta. Hän menettää olympiakultansa ja hänen kaikki suorituksensa mitätöidään maaliskuusta 2016 lähtien. Hänet asetetaan myös kilpailukieltoon joka päättyy vuoden 2029 tammikuussa. Hän voi vielä valittaa tuomiosta. 

## Lähteet
11B-X-1371

**11B-X-1371** on viraalivideo, joka ilmestyi vuoden 2015 alussa, ja jonka alkuperä on tuntematon. Videopätkä koostuu mustavalkoisesta kuvamateriaalista, jossa ruttolääkäriksi pukeutunut henkilö seisoo ja kävelee hylätyssä rakennuksessa. Taustalla olevassa seinässä on kaksi ikkunaa joista näkyy metsä. Videon latasi Youtubeen käyttäjä Parker Wright, jonka henkilöllisyys on jäänyt tuntemattomaksi.

Videota on epäilty rekrytointitritykseksi, jolla yritetään saada värvättyä terroristeja. Tähän tulokseen on päädytty monien johtolankojen jälkeen. 11B-X-1371 on kuvattu puolalaisessa Zofiówkan sanatorio-nimisessä hylätyssä parantolassa. Videota on kutsuttu nimellä ”creepy puzzle” eli suomeksi ”karmiva arvoitus”. Videolla esiintyy piiloviestejä kuten ”red lips like tenth”, joka anagrammina muodostaa lauseen ”kill the president” ().

Video sai myöhemmin jatkoa, kun Parker Wright latasi YouTubeen videon 11B 3 1369. Epäilykset siitä, että nimenomaan Parker Wright oli videoiden takana vahvistuivat, kun Twitterissä Parker Wright lähetteli jatkuvasti viestejä, joissa oli viittauksia videoon 11B-X-1371. Uuden videon ilmestyminen sai monet etsimään vastausta siihen, kuka latasi videot YouTubeen. Loppujen lopuksi saatiin vahvistettua, että nimenomaan Parker Wright oli videoiden takana. Myös videolla esiintyvän ruttolääkärin asuun pukeutuneen henkilön henkilöllisyyttä on yritetty saada selville. Mysteerin ratkojat menivät mm. eBay-verkkokauppaan etsimään ruttolääkärin naamioita, mutta kaikki olivat täysin erinäköisiä.

## Synopsis

Video alkaa vääristyneellä kuvamateriaalilla, jossa näkyy varjoon kätkeytynyt hahmo, joka seisoo kahden avonaisen ikkunan välissä. Samalla taustalla kuuluu epäselvää elektronista surinaa ja hurinaa. Hahmo pitää oikeaa kättä ikkunan edessä samalla kun hän nostaa pystyyn kolme sormea, sitten laskee kaksi sormea alas ja lopuksi nostaa yhden sormen pystyyn.

Hyppyleikkauksen jälkeen kuvamateriaali muuttuu kirkkaammaksi, jolloin näkyy, että hahmolla on yllään ruttolääkärin puku, pitkä, tumma pitkähihainen ja hupullinen viitta, jonka kasvopuolella on pitkä, alaspäin osoittava tumma nokka ja suojalasit. Hahmon oikealla kädellä olkapään korkeudella on vilkkuva valo. Taustalla kuuluvat piippausäänet näkyvät ääniraidalla vilkkuvina pisteinä.

Lopulta hahmo katsoo oikeaa kättään. Hahmo kääntää katseensa kameraan päin, tuijottaa hetken kameraa ja sen jälkeen kääntää katseensa taas oikeaa kämmeneensä. Useiden hyppyleikkausten jälkeen, joissa hahmo vaihtelee asentoaan, hahmo katsoo taas kameraan päin.

Nopean leikkauksen jälkeen hahmo katsoo kameraa ja pitää käsiään vaaka-asennossa. Muutaman hyppyleikkauksen, joissa hahmo kääntyy oikealle ja takaisin, jälkeen hahmo pysähtyy ja sitten kääntyy hitaasti vasemmalle. Sen jälkeen hahmo katsoo alas, jossa on laatikko, jonka sisällä on kolmioita. Sitten hahmo kääntyy hitaasti vasemmalle. Videon lopussa hahmo seisoo selkä seinää vasten samalla kun kuvamateriaali vääristyy.

## Katso myös
*Cicada 3301

## Lähteet

## Aiheesta muualla
*11B-X-1371 YouTubessa
Häikäilemättömät

**Häikäilemättömät** voi tarkoittaa seuraavia:

* *[[Häikäilemättömät (vuoden 1955 elokuva)|Häikäilemättömät]]* (*The Big Combo*), elokuva vuodelta 1955
* *[[Häikäilemättömät (vuoden 1963 elokuva)|Häikäilemättömät]]* (*Diamond Head*), elokuva vuodelta 1963
* *[[Tyydyttämättömät]]* (*The Carpetbaggers*, Suomessa videolevityksessä *Häikäilemättömät*), elokuva vuodelta 1964.
Mahmoud Mollaghasemi

**Mahmoud Mollaghasemi Tabrizi** (, s. 5. huhtikuuta 1929) on iranilainen kilpauransa päättänyt vapaapainija ja olympiamitalisti.

52 kilogramman painoluokassa kilpaillut Mollaghasemi voitti vapaapainissa olympiapronssia Helsingissä 1952 ja MM-hopeaa Helsingissä 1951. Vuoden 1954 MM-kilpailuissa hän sijoittui viidenneksi.

## Lähteet

* Mahmoud Mollaghasemi Bio, Stats and Results  Olympics at Sports-Reference.com 
* Mollaghassemi, Mahmoud (IRI) International Wrestling Database 

### Viitteet
Janne Ihamuotila

**Johan Adolf (Janne, J. A.) Ihamuotila** (7. lokakuuta 1868 Maaria – 21. tammikuuta 1929 Ylöjärvi) oli suomalainen maanviljelijä, kunnallisneuvos ja kokoomuksen sekä myöhemmin maalaisliiton kansanedustaja.

Ihamuotilan vanhemmat olivat rusthollari Johan August Michelsson ja Matilda Henrika Matintytär. Hän kävi kansakoulun ja vuonna 1897 maamieskoulun. Ihamuotila toimi kartanon hoitajana Kemiössä 1897–1904 ja Pirkkalassa 1904–1914 sekä tilanomistajana Ylöjärvellä 1914–1929.  

Ihamuotila oli kokoomuksen kansanedustajana 1919–1922 ja maalaisliiton kansanedustajana 1924–1929 edustaen Hämeen läänin pohjoista vaalipiiriä. Hän kuoli kesken edustajakautensa tammikuussa 1929 ja hänen tilalleen eduskuntaan tuli maalaisliiton Eino Aaltio. Ihamuotila oli presidentin valitsijamiehenä vuoden 1925 presidentinvaaleissa. Hän toimi Ylöjärven kunnanvaltuuston puheenjohtajana ja kunnallislautakunnan varapuheenjohtajana. Hän kuului MTK:n liittoneuvostoon ja valtuuskuntaan. 

Janne Ihamuotila oli naimisissa vuodesta 1901 Matilda Aleksandra Kosken kanssa.

## Lähteet